# Beluga

### De Viquipèdia

Beluga
Estat de conservació
Vulnerable
Classificació científica

Regne: | Animalia
Fílum: | Chordata
Classe: | Mammalia
Ordre: | Cetacea
Família: | Monodontidae
Gènere: | Delphinapterus
Espècie: | D. leucas

Nom binomial
Delphinapterus leucas Pallas, 1776
Distribució mundial de la beluga

La balena beluga (Delphinapterus leucas), també coneguda com a beluga blanca, és un cetaci que habita en zones àrtiques i subàrtiques. Aquest mamífer marí és conegut simplement com beluga, el seu nom es deriva del rus "bielukha", que significa blanc.

La beluga fou descrita per primer cop per Peter Simon Pallas el 1776. Un avantpassat primigeni d'aquesta espècie fou el Denebola brachycephala que va habitar durant el Miocè. Un fòssil trobat a la península de la Baixa Califòrnia cosa que indica que aquesta família alguna vegada va viure en aigües menys fredes.

## [edita] Característiques morfològiques

Posseeixen aletes pectorals petites, curtes i amb forma de paleta, a l'igual que els dofins, el seu cap conté un òrgan esfèric denominat meló, ple d'una substància lipídica, que l'empra per detectar les seves preses per mitjà de l'ecolocalització: emissió d'esclafits que reboten en els objectes i li tornen en forma d'eco.

La seva boca, el musell, és curt i amb els llavis molt mòbils, i té forma de bec, i pot arribar a tenir quaranta dents: de vuit a onze dents a cada costat de la mandíbula inferior i superior.

El seu coll és flexible gràcies a les vèrtebres cervicals tot permetent un gran ventall de moviments.

L'aleta caudal és gran i té una osca central que separa ambdós lòbuls.

Aquesta balena medeix al voltant de cinc metres i pot arribar malgrat 1 a 1,5 tones, generalment els mascles són més robustos que les femelles. Una femella comença a reproduir-se als set anys aproximadament, i té cria una vegada cada tres anys. El mascle abasta la maduresa sexual als vuit.

## [edita] Alimentació

S'alimenta principalment de crustacis i peixos. «Poden desallotjar preses del fons gràcies a la seva capacitat de succió i d'emetre forts dolls d'aigua. Són consumidors oportunistes. S'alimenten d'una gran varietat de peixos (bacallà, salmó...), mol.luscs, altres invertebrats inferiors i plàncton. Localitzen les preses pel sistema d'ecolocalització i en menor mesura amb la vista» (SIMON, Cristina (2006)).

## [edita] Hàbitat

Passen gran part del temps a la superfície o en aigües poc profundes. Són animals molt sociables que utilitzen el so per estar en contacte amb els seus congèneres, produint sorolls molt variats, com xerrics, refilets i espetecs, entre d'altres, cosa que motivà que se l'anomenés com a "canaris de la mar" a l'Àrtic.

La beluga podem trobar-la a les regions àrtiques encara que podem arribar a trobar-les fins les costes de l'estat de Nova Jersei, als Estats Units, o indrets com ara el riu Rin a Europa.

Les belugues formen part de la dieta del poble Inuit.

## [edita] Situació actual de l'espècie

«El Golf de Sant Llorenç és un petit ecosistema, on es troba l'única població meridional de belugues, i està en perill. Dels 5000 individus que hi vivien a començament del s.XX només en resten uns 650. Aquesta minva és resultat, primer, de la caça, i ara de la contaminació, que els provoca càncer en un percentatge desconegut en qualsevol altre animal salvatge: un 27%» (SIMON, Cristina (2006)).

## [edita] Enllaços externs i font bibliogràfica

- SIMON, Cristina (2006): "Quan les belugues perden el somriure", pp. 47-51, Revista El Temps, núm.1.137 del 4 d'abril del 2006.

| A Wikimedia Commons hi ha contingut multimèdia relatiu a: Beluga

| A Wikimedia Commons hi ha contingut multimèdia relatiu a: Balenes Beluga

Obtingut de "http://ca.wikipedia.org../../../b/e/l/Beluga.html"

Categories: Cetacis | Viquipèdia:Articles destacats en w:de | Viquipèdia:Articles destacats en w:ja

##### Views

- Article
- Discussió
- Revisió actual

##### Cerca

##### En altres llengües

- Nēhiyawēwin / ᓀᐦᐃᔭᐍᐏᐣ
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- עברית
- Iñupiak
- Italiano
- 日本語
- Kalaallisut
- Lietuvių
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe
- Українська
- 中文
- Bân-lâm-gú